Отчетен доклад

 на проверителната комисия

 В една трудна година, нестабилността в условия на пандемия се отразиха и в дейността на Народно читалище“Свети Климент Охридски 1858г“. То се отчита по изпълнението на задачите от основните насоки за развитие на читалищната дейност и културен календар за 2021 година.

Епидемията от Covid 19 ограничи цялостната работа на читалището и по тези причини във всеки елемент от дейността се забелязва намаляване: организиране и участие в инициативи,

библиотечна дейност, посещения на мероприятия.

Основни задачи:

 Да опазва културно-историческото наследство и националните традиции

 Да спомага изграждането на ценностната система у децата и младежите

 Да поддържа и обогатява материалната база

 Да разработва и реализира инициативи /проекти/ за общност но и местно развитие, и финансиране на читалищната дейност

 Да подържа активно сътрудничество между читалищата на територията на общината и страната

 Обогатяване на библиотечния фонд чрез закупуване на нова литература, участия в проекти и дарения.

 През отчетния период почина дългогодишният председател на читалището з.ч.д. Иван Аяров,

и дългогодишната председателка на проверителната комисия- Рада Шопова.

**За работата си през отчетния период проверителната комисия насочи дейността си към следните направления:**

**1. Проверка на системата за документооборота, изградената деловодна система и**

**воденето на входящия и изходящия дневник за завеждане на кореспонденцията.**

**2. Проверка на сключените и действащи към момента договори, изпълнението им и**

**начина на водене на договорния регистър.**

**3. Проверка на членския състав на Читалището, спазване на изискванията за членство и**

**начина на водене на регистъра на членовете.**

**4. Проверка на касовата дейност и начина на водене на касовата книга.**

**5. Проверка на счетоводната отчетност и разходване на бюджета на Читалището.**

**6. Проверка на воденето на протоколната книга и изпълнението на взетите решения на**

**настоятелството.**

**7. Проверка на дейността на читалищната библиотека, съхранението на библиотечния**

**фонд и воденето на изискваната документация.**

**Проверката установи:**

- От представения Дневник на входяща и изходяща кореспонденция се установи

коректно водене на същата.

- Предоставени бяха три броя сключени договори за 2021 г, и три броя за освободени хора поради навършване на пенсионна възраст.

Справка 1

- Средната численост на читалищните членове 167 броя.- заведени в книгата за членове на читалището за 2021 година.

 -Касовата книга както и книгата за движение на банковите средства се приключва ежемесечно.

 Приходите на читалището са от членски внос, договори, целеви субсидии и

дарения;

/справка 2 /

 Целевите държавна и общинска субсидия е разходвана по предназначение;

 Разходите са съобразени с проведените мероприятия, дейности и календарни

планове, като в същото време са взети предвид и други възникнали през 2021

потребности;

/ справка 3/

Годишната държавна субсидия е насочена към осигуряване, поддържане и развитие

на условия за дейността в народните читалища, така че те да могат да отговорят на

потребностите на гражданите в сферата на културата, образованието и социалните дейности.

Ежегодно, със Закона за държавния бюджет, както и съответното решение на

Министерски съвет за приемане на стандарти за делегираните от държавата дейности с

натурални и стойностни показатели, се посочва субсидираната численост за народните

читалища. Ежегодно се извършва и завишаване на субсидираната численост (при предварително определени параметри на държавния бюджет), като разпределянето на новите бройки се извършва от страна на Министерството на културата, на базата на утвърдени правила.Освен държавната и общинска субсидия, читалището търси начин за допълнително финансиране на планувани мероприятия и осъществяването им, за допълване на библиотечния фонд и материалната база, както и за текущи и ремонтни дейности. Читалището има възможност да реализира собствени приходи от наеми, дарения,услуги, самодейни изяви, спечелени проекти.

Анализирайки перата по разходите, проверителната комисия установи следното:

- увеличение размера на заплатите и осигуровките в следствие на промяната на МРЗ.

- Разходите за културно- масова работа са направени във връзка с изработка на покани, афиши и други за провеждането на мероприятията.

 През отчетният период Настоятелството е провеждало редовни заседания и е ръководело цялостния организационен живот на читалището видно от надлежно водените протоколи,които са подписани от председателя и другите членове на настоятелството.През 2021 г са проведени 9 заседания на настоятелството и са предадени решенията за сведение и изпълнение.

**Библиотечна и информационна дейност**

Една от основните дейности на читалището е библиотечната дейност.Основна ѝ цел е привличане на читатели от най- ранна детска възраст.Към читалището функционират два отдела на библиотеката - за деца и за възрастни.За съжаление през последните години броят на читателите намалява и причините за това са различни: при по-младото поколение причините варират от нежелание за четене до четене онлайн. При по-възрастните – от липса на

време за някои до невъзможност да посещават библиотеката поради факта, че е на втория етаж и за най-възрастните читатели е трудно достъпна. Но всъщност основната причина за намаляване броя на читателите е липса на навици за четене.

През годината се провеждаха чествания на дати от местния и националния календар, срещи с местни дейци на културата, и разбира се – подреждане на кътове и витрини като утвърден начин за популяризиране на творчеството на авторите или събитията.

През 2021 г. имаше месеци, когато библиотеката не работеше поради ограничителните мерки, което доведе до намаляване цялостната библиотечна дейност.

Библиотеката спечели проект по програмата „Българските библиотеки –

съвременни центрове за четене и информираност 2021” към Министереството на

културата на стойност 3957,36 лв., от Министерството на културата. С тях са закупени най-новите книги за деца и възрастни и справочна литература – 272 броя.

Справка 4

Дарителска дейност- през изтеклата година художници направиха изложби и дариха свои картини с което се увеличи художествената сбирка на читалището.Поети и писатели направиха представяния на своите книги.Всички те бяха вписани в Златната книга на дарителите и издадени поименни свидетелства за дарения. Дарените картини в нашето читалище възлизат на 640 броя колекция.

Състояние на инвентара:

Сравнително добро,костюмите са прибрани.

Необходима е още по-голяма взискателност от ръководството, а от страна на

членовете на читалището по-голяма отговорност за заплащане на членския внос, за

опазване на имуществото, за спазване на принципите и графиците при ползването на

залите и помещенията.

В трудната обстановка през последните години, в която сме принудени да работим, Вие,

читалищните членове показвате, че духовната култура и изкуство, на които сте

пазители, няма да остане в историята. Всички тези прояви и дейности през

изминалият отчетен период, категорично доказват съществуването на институцията

Читалище и способностите на нейните самодейци и членове да я съхранят.